**מבחנים לחלוקת כספי התמיכות של משרד הביטחון למוסדות ציבור העוסקים בתחום ארגוני לוחמים ותיקים והמחתרות שפעלו בתקופה שקדמה להקמת המדינה**

לפי חוק יסודות התקציב, התשמ"ה-1985

בהתאם לסעיף 3א לחוק יסודות התקציב, התשמ"ה-1985[[1]](#footnote-1) (להלן-החוק), ובהתייעצות עם היועץ המשפטי לממשלה, מתפרסמים בזה מבחנים לחלוקת כספי תמיכות של משרד הביטחון (להלן - **המשרד**) למוסדות ציבור העוסקים בתחום מורשת כוחות המגן והמחתרות שפעלו בתקופה שקדמה להקמת המדינה.

**תקנה תקציבית:** 430068816800002

**1. כללי**

1. ועדת התמיכות של המשרד (להלן - **הוועדה**) תדון במתן תמיכה מתקציב המשרד לפי הנוהל להגשת בקשות לתמיכה מתקציב המדינה במוסדות ציבור ולדיון בהן[[2]](#footnote-2) (להלן - **הנוהל**) ולפי למבחנים אלה.
2. התמיכה עצמה צריך שתינתן, אם אכן נכון וראוי לתיתה, על-פי עקרונות של סבירות ושוויון.
3. בבואה לדון ולהחליט בכל בקשה לתמיכה, תשקול הוועדה את כל נסיבותיו של העניין, תוך יישום שוויוני אחיד וענייני של המבחנים.
4. כל שיקוליה של הוועדה יהיו ענייניים, תוך הפעלת אמות מידה מקצועיות, ככל שיידרש לפי נסיבות העניין; החלטת הוועדה תהיה מנומקת.
5. חלוקת הסכום המיועד לתמיכות בתקציב השנתי של המשרד תיעשה לפי תחומי הפעילות, הכל בכפוף לאמור במבחנים אלה ולחוק התקציב לשנת הכספים השוטפת, כפי שיפורט להלן.
6. לא תינתן תמיכה שנועדה, אם במישרין ואם בעקיפין, להעניק טובת הנאה כספית ליחיד בנושא שהוסדר והוגבל באופן ספציפי בחיקוק, כגון תגמולים וגמלאות.
7. תמיכת המשרד תינתן רק למטרות המצוינות בתחום אחריותו של המשרד או בזיקה לתחום אחריותו.

**2. מטרות התמיכה**

התמיכה מיועדת לסייע למוסדות ציבור הפועלים בתחום הנצחה והנחלת המורשת של ארגוני הלוחמים הוותיקים והמחתרות שפעלו בתקופה שקדמה להקמת המדינה ותרומתם לכך (להלן – המורשת), ובכלל זה למוסדות ציבור הפועלים להפצת הידע על ארגוני הלוחמים והתיקים והמחתרות שפעלו בתקופה שקדמה להקמת המדינה והעמקתו.

**3. הפעילות הנתמכת**

תמיכת המשרד תינתן למוסדות ציבור שיימצאו זכאים לכך בעד ביצוע הפעולות האלה או חלק מהן כמפורט להלן:

* 1. הדרכה של הציבור, לרבות מורים ותלמידים במערכת החינוך, בנושא המורשת במסגרת טקסי זיכרון, כנסים, עצרות, ימי עיון, הרצאות, סיורים, וכיוצא באלה;
	2. שמירת הקשר עם הלוחמים והלוחמות של הארגונים השונים ובני משפחתם ושיתופם בפעילויות העמותה ודאגה לרווחתם;
	3. פעולות תיעוד והנצחה בהתאם למטרות מבחנים אלה;
	4. הפקת פרסומים עיוניים לפי מטרות מבחנים אלה;
	5. הקמה, אחזקה ופיתוח של ספרייה וארכיון, רכישה ואחזקה של ציוד אור קולי, ציוד מחשוב וציוד אחר הדרוש לביצוע הפעילות הנתמכת לפי מבחנים אלה;
	6. הקמה, אחזקה ופיתוח של אתר אינטרנט ייעודי ושל דפי אינטרנט על גבי הרשתות החברתיות, העוסקים במטרות התמיכה לפי מבחנים אלה.

**4. תנאי סף**

 לתמיכה לפי מבחנים אלה יהיה זכאי רק מוסד ציבור כהגדרתו בסעיף 3א(א) לחוק (להלן- המוסד), שמתקיימים בו כל תנאי הסף האלה:

1. המוסד מאוגד כדין בישראל ועיקר פעולתו היא לפי מבחנים אלה;
2. המוסד אינו מוזיאון מוכר כמשמעותו בסעיף 2 לחוק המוזיאונים, התשמ"ג-1983[[3]](#footnote-3)
3. המוסד אינו מתוקצב או נתמך כתאגיד לפי חוק;
4. המוסד פעל במשך השנה שבעדה מבוקשת התמיכה בתחום הפצת המורשת לפי מטרות התמיכה ופעל באופן דומה במשך שנתיים לפחות קודם הגשת בקשתו לתמיכה; לעניין זה, מוסד ש-80% לפחות מההוצאות לפעילות שנרשמו בדוחותיו הכספיים שימשו לפעילות לפי מטרות מבחנים אלה, יחשב כעומד בתנאי סף זה;
5. המוסד אינו מקבל מימון בעד סוג הפעילות שבעדה הוא נתמך לפי מבחנים אלה מכל גורם ממשלתי אחר;
6. לגבי מוסד הנתמך לראשונה לפי מבחנים אלה, ההיקף הכספי של פעילות המוסד בנושא מורשת בשנה שקדמה לשנה שבעדה מבוקשת התמיכה יהיה לפחות מחצית מההיקף הכספי של הפעילות שבעדה מבוקשת התמיכה.

 **5. אופן ועקרונות חלוקת התקציב**

מוסד העומד בכל תנאי הסף המפורטים בסעיף 4, יהיה זכאי לתמיכה מתקציב המשרד, כמפורט להלן:

1. תקציב התמיכה יחולק לסוגי הפעילויות השונים המפורטים לפי השיעור המפורט לצדו של כל תחום, כמפורט להלן:
2. הדרכה של הציבור, לרבות מורים ותלמידים במערכת החינוך, כאמור בסעיף 3 (1) – 15%;
3. שמירת הקשר עם הלוחמים של הארגונים השונים, ובני משפחתם, כאמור בסעיף 3(2) – 10%;
4. תיעוד והנצחה כאמור בסעיף 3 (3) - 40%;
5. הפקת פרסומים עיוניים כאמור בסעיף 3(3) – 10%;
6. הקמה, אחזקה ופיתוח תוכניים של ספריה וארכיון, כגון רכישת ספרים, רכישה ואחזקה של ציוד אור קולי, ציוד מחשוב וציוד אחר הדרוש לביצוע הפעילות הנתמכת לפי מבחנים אלה כאמור בסעיף 3 (4)– 10%;
7. הקמה, אחזקה ופיתוח של אתר אינטרנט ייעודי ושל דפי אינטרנט על גבי הרשתות החברתיות, כאמור בסעיף 3(5) – 15%;
8. התמיכה במוסד בסוג פעילות שנתמכת לפי פסקה (1), למעט פסקה (ה), תהיה לפי מספר הנקודות שצבר המוסד, לפי החלטת הוועדה, כמפורט בסעיף 6;
9. בסוגי הפעילות כאמור בפסקה (2) יחושב "שווי נקודה" לפי חלוקת סכום התקציב העומד לחלוקה לסוג פעילות בסך כל הנקודות שצברו כלל המוסדות שנמצאו זכאים לתמיכה בעד פעילות זו;
10. התמיכה במוסד בסוג פעילות, כאמור בפסקה (3), תהיה לפי מספר הנקודות שהמוסד צבר בעד אותה פעילות במכפלת "שווי הנקודה" שנקבע לאותה הפעילות;
11. התמיכה במוסד בסוגי פעילויות, כאמור בפסקה (1)(ה) תהיה לפי העלויות בפועל. עלו עלויות הפעילות של כלל המוסדות על הסכום המוקצה לחלוקה בסוג פעילות זה, תחולק התמיכה ביניהם באופן יחסי לשיעור העלויות של כל מוסד מתוך כלל העלויות ולא יותר מגובה סכום התמיכה המבוקש;
12. אם ייוותר עודף תקציבי בלתי מנוצל באחד מסוגי הפעילויות כאמור, הוא יחולק בין שאר סוגי הפעילויות, בהתחשב בשיעורם היחסי, כפי שנקבע במבחנים אלה.

**6. אופן חישוב הניקוד המזכה בתמיכה**

התמיכה במוסדות הציבור שנמצאו זכאים תהיה לפי אמות המידה האלה, ולפי הניקוד המפורט בצידן:

1. לבקשה בעד פעילויות של הדרכה, כאמור בסעיף 5(1)(א), יינתן ניקוד לפי אמות המידה שלהלן:

(א) הדרכה של הציבור, לרבות מורי ותלמידי מערכת החינוך במסגרת ימי עיון, כנסים, עצרות, הרצאות, פעולות הדרכה, או סיורים:

1. בעד פעולת הדרכה – 1 נקודה;
2. בעד פעולת הדרכה מורכבת – 1.5 נקודות;
3. בעד יום עיון או כנס – 5 נקודות; ביום עיון ובכנס שנכללה בהם פעולת הדרכה מורכבת אחת לפחות תינתן חצי נקודה נוספת בעד כל שעת הדרכה שבה התקיימה פעולת הדרכה מורכבת;
4. בעד עצרת – 10 נקודות;

 למען הסר ספק, לא תנוקד פעילות יותר מפעם אחת;

(ב) בפסקה זו-

"יום עיון" - רצף של פעולות הדרכה או סיור או שילוב שלהם במשך 3 שעות לפחות, לקבוצה המונה 20 משתתפים לפחות, שהשתתפו בכל יום העיון;

"כנס" - כינוס, ובכלל זה טקס אזכרה, שבו משתתפים 30 איש לפחות, הנמשך 60 דקות לפחות, והכולל תכנית לפי מטרות התמיכה;

"עצרת" –כינוס שבו משתתפים 70 איש לפחות, הנמשך 60 דקות לפחות, והכולל תכנית לפי מטרות התמיכה;

"פעולת הדרכה" - הדרכה שמשכה שעת הדרכה לפחות ומשתתפים בה 15 איש לפחות;

 "פעולת הדרכה מורכבת" - פעולת הדרכה שמעביר אדם שהיה חבר באחד מכוחות המגן או המחתרות;

1. לבקשה בעד פעולות של תיעוד והנצחה, כאמור בסעיף 5(1)(ב) הכוללות הקלטה, צילום ותיעוד של ראיונות עם חבר באחד מכוחות המגן או המחתרות טרם קום המדינה (להלן – הפקות תיעודיות), הפקת סרטים, הוצאת ספרים, העלאת הצגות וייצור מזכרות בהתאם למטרות התמיכה, והכל בשנה בעדה מבוקשת התמיכה יינתן הניקוד המפורט להלן:
2. בשלב הראשון יינתן ניקוד לפי מספר שעות ההפקות התיעודיות שנעשו בשנה שבעדה מבוקשת התמיכה, לפי תכנית עבודה שתוגש – 2 נקודות בעד שעת ההפקה התיעודית הראשונה לכל חבר כאמור או חלק ממנה, ובלבד שלא יפחת מרבע שעה, ונקודה נוספת בעד כל שעת הפקה תיעודית נוספת עם אותו חבר.
3. בשלב השני יוכפל הניקוד שהתקבל בסיום השלב הראשון במקדם שייקבע לפי מורכבות תוצר ההפקה התיעודית, כמפורט להלן:
4. בסיסי (קובץ מודפס)– מקדם 1;
5. מורכב (תיעוד דיגיטלי) – מקדם 2;
6. מורכב ביותר (תיעוד דיגיטלי הנגיש באתר אינטרנט לציבור הרחב) – מקדם 3;
7. לבקשות בעד הפקת פרסומים עיוניים כאמור בסעיף 5(1)(ג) יינתן הניקוד הבא:
	1. בעד הפקת ערכת הדרכה- 2 נקודות;

ערכת הדרכה תכלול מערך הוראה של 3 שיעורים לפחות, העוסקים בנושא התמיכה ושבכל אחד מהם מפורטים: מבנה השיעור, תכניו, אמצעי המחשה מתאימים והפניה למקורות משלימים;

(ב) לבקשה בעד פעילות של הוצאה לאור של עלון שתדירות הופעתו פעמיים בשנה לפחות ובו 10 עמודי תוכן לפחות והיקף התפוצה שלו 100 איש לפחות בכל מהדורה - 2 נקודות;

(ג) בעד הפקת פרסומים מקוריים שונים לפי מטרות התמיכה שאינם נכללים בפסקאות משנה (א)- (ב) הכוללים 30 עמודי תוכן לפחות – 1.5 נקודה;

(ה) לא תינתן תמיכה לפי אמת מידה זו לחומרים שהופקו בשנה שקדמה לשנה שבעדה מבוקשת התמיכה;

1. לבקשות בעד הקמה, אחזקה ופיתוח תוכניים של ספריה וארכיון, רכישה ואחזקה של ציוד אור קולי, ציוד מחשוב וציוד אחר הדרוש לביצוע הפעילות הנתמכת כאמור בסעיף 5(1)(ה) - התמיכה תינתן לפי עלות ההוצאה בפועל שתוכח באמצעות חשבונות ביצוע, לפי תכנית עבודה שאושרה מראש בידי הוועדה, ותחולק באופן יחסי בין הגופים שנמצאו זכאים לתמיכה; החלטות ועדת התמיכות יהיו מנומקת; למען הסר ספק, לא תינתן תמיכה לפי אמת מידה זו בעד פיתוח או אחזקה של מבנה הספרייה, ציוד שאינו משמש באופן ישיר לפעילות העיונית בספריה או הוצאות תפעול; בכל מקרה לא תינתן תמיכה בעד פריט ציוד אחד בהיקף שמעל 10,000 שקלים חדשים; למען הסר ספק, תמיכה לפי פסקה זו תינתן בעד רכש ציוד, אחזקה ופיתוח תוכניים ולא בעד בינוי, שיפוץ או תשתית;
2. לבקשות בעד אחזקה ופיתוח של אתר אינטרנט כאמור בסעיף 5(1)(ו), יינתן הניקוד המפורט להלן:

 (א) בשלב ראשון ייקבע ניקוד לפי היקפו של האתר, לפי המדרגות האלה:

 (1) אתר אינטרנט בהיקף של עד 20 דפים סטטיים- 3 נקודות;

 (2) אתר אינטרנט בהיקף של 21 עד 50 דפים סטטיים- 4 נקודות;

 (3) אתר בהיקף של 51 דפים סטטיים ומעלה- 5 נקודות;

(ב) בשלב שני, לגבי מוסד ציבור אשר מלבד אתר אינטרנט כאמור בפסקה זו, מקיים גם דף באחת הרשתות החברתיות הנפוצות (כגון פייסבוק, GOOGLE+, וכיוצא באלה), המתעדכן מזמן לזמן בפעילויות המוסד, יוכפל הניקוד שניתן לו בשלב השני ב- 1.1;

 (ג) אישור תמיכה בפעילות כאמור בפסקה זו, יהיה בכפוף לתנאים האלה:

1. תמיכה תינתן בעד אתר אינטרנט אחד בלבד, המופעל בידי המוסד; לעניין פסקת משנה זו לא יחשב דף ברשת חברתית כאתר;
2. האתר יפעל בלא הפסקה ויהיה נגיש לציבור באופן חופשי;
3. האתר יכלול תכנים בנושא מורשת כוחות המגן והמחתרות לפי מבחנים אלה, נוסף על תיאור כללי ומידע טכני על הגוף המפעיל את האתר;
4. בכל מקרה לא תינתן תמיכה בהיקף העולה על מחצית מהסכום המוקצה לתמיכה לפי פסקה זו.

**7. נהלים**

1. תמיכת המשרד לפי מבחנים אלה לא תעלה על 80% מהוצאות המוסד לפעילות הנתמכת;
2. לא תינתן תמיכה לפי סעיף 6(2) למוסד שהגיש בשנה שבעדה מבוקשת התמיכה בקשה תמיכה לפי המבחנים לחלוקת כספי תמיכות של משרד המדע התרבות והספורט למוסדות ציבור (תמיכה במוסדות תרבות העוסקים במחקר)[[4]](#footnote-4) לפי מבחני התמיכה של משרד התרבות והספורט במוסדות מחקר ומידע בתרבות[[5]](#footnote-5) או לפי סימן ז' במבחנים למתן תמיכות של משרד הביטחון במוסדות ציבור (מחקרים ופרסומים היסטוריים בתחום הביטחון של תקופת טרם הקמת המדינה, ובמורשת הגבורה של עם ישראל לדורותיו)[[6]](#footnote-6) או מבחנים שיחליפו אותם או את חלקם, ככל שיקבעו;
3. המוסד רשאי לבקש בכל שנה תמיכה בעד פעילות אחת או יותר כאמור בסעיף 3, ובלבד שיפורטו כולן באותה בקשה לתמיכה; הבקשה כאמור תידון לפי העקרונות ואמות המידה המפורטות בסעיפים 4 עד 6;
4. המוסד ישתף פעולה עם ביקורת המשרד ויגיש דוחות ביצוע תקופתיים, כספיים ועניינים כפי שידרוש המשרד, באופן שיאפשר את בדיקת הפעילות שבעדה מבוקשת התמיכה;
5. לא תינתן תמיכה בעד פעילות שהמשרד משתתף בה בדרך אחרת;
6. בעד מרכיב הדרכה הקיים בפעילות, לא תינתן תמיכה העולה על גובה השכר והתנאים הנלווים למרצים לפי הוראות נציבות שירות המדינה;
7. במקרה שיוותר עודף באחד ממרכיבי התמיכה, הוא יתחלק באופן שוויוני לכל שאר התחומים על פי חלקם היחסי בתמיכה.

8. הוראת שעה

למרות האמור במבחנים אלה, בשנת 2018, לא יפחת שיעור התמיכה במוסד ציבור שנמצא זכאי לתמיכה לפי מבחנים אלה ונתמך בשנת 2017 לפי אחד המבחנים הנזכרים בסעיף 9 מ 80% משיעור התמיכה בו מתוך סך התקציב הכולל שחולק בשנת 2017 לפי מבחנים אלה.

9. **ביטול**

* 1. המבחנים לתמיכה בתחום מוסדות ציבור הפועלים בתחום ארגוני לוחמים ותיקים – בטלים[[7]](#footnote-7).
	2. מבחנים לחלוקת כספי התמיכות של משרד החינוך למוסדות ציבור העוסקים בתחום מורשת כוחות המגן והמחתרות שפעלו בתקופה שקדמה להקמת המדינה[[8]](#footnote-8) - בטלים

9.  **תחילה**

 תחילתם של מבחנים אלה ביום \_\_\_\_\_\_ התשע"ח ( \_\_\_\_ 2018).

\_\_\_\_\_\_\_\_\_\_\_ התשע"ח \_\_\_\_\_\_\_\_\_\_\_ 2018

**אביגדור ליברמן**

 **שר הביטחון**

**(\_\_\_\_\_\_)**

**(\_\_\_\_\_\_\_\_\_\_)**

1. ס"ח התשמ"ה, עמ' 60; התשנ"ב, עמ' 34. [↑](#footnote-ref-1)
2. י"פ התשע"ג, עמ' 3172 ועמ' 5152; התשע"ד, עמ' 472; התשע"ה, עמ' 658 ועמ' 8220; התשע"ו, עמ' 10192. [↑](#footnote-ref-2)
3. ס"ח התשמ"ג, עמ' 113 [↑](#footnote-ref-3)
4. י"פ התשס"ז עמ' 2325 [↑](#footnote-ref-4)
5. י"פ התשנ"ב ,עמ' 4687 [↑](#footnote-ref-5)
6. י"פ התשס"ב, עמ' 2158; י"פ התש"ע עמ' 2678 [↑](#footnote-ref-6)
7. י"פ התשע"ב, עמ' 274. [↑](#footnote-ref-7)
8. י"פ התשע"ז, עמ' 3890. [↑](#footnote-ref-8)